**ΙΛΙΑΔΑ στ. 150-306**

Βασικό **κίνητρο για την συμμετοχή στον πόλεμο**:

1. Η απόκτηση πλούτου με λάφυρα
2. Η απόκτηση δόξας με τα ανδραγαθήματα στις πολεμικές επιχειρήσεις

► τα λάφυρα είχαν και υλική αλλά και ηθική σημασία. Γι’ αυτό η βίαιη υπεξαίρεση λαφύρου εθεωρείτο προσβλητική και μειωτική

-----------------------------------------------------------------------------------------------------------------------

**ΕΠΙΚΗ ΕΙΡΩΝΕΙΑ:**

Ειρωνεία (ή επική ειρωνεία) : πρόκειται για μια τεχνική που έχει σχέση με την εξέλιξη της δράσης.

Ειρωνεία έχουμε όταν τα πρόσωπα, πρωταγωνιστές του έπους ΑΓΝΟΟΥΝ ΤΗΝ ΑΛΗΘΕΙΑ (πλάνη), ενώ οι θεατές ή ακροατές ή αναγνώστες τη γνωρίζουν. Αποτέλεσμα αυτής της τεχνικής είναι να αυξάνει η αγωνία μας για το πώς ο ήρωας θα ανακαλύψει την αλήθεια.

ΔΥΟ ΜΟΡΦΕΣ:

1. Ο ήρωας μιλάει και δρα αγνοώντας ότι όσα λέει και πράττει τον οδηγούν στη συμφορά. Οι ακροατές το γνωρίζουν
2. Ο ήρωας μιλά και δρα έχοντας επίγνωση της πραγματικής κατάστασης, την οποία όμως αγνοούν άλλα πρόσωπα

---------------------------------------------------------------------------------------------------------------------------

**στ. 195-196:** Από μηχανής θεός: Η Αθηνά εμφανίζεται για να συγκρατήσει τον Αχιλλέα. Η θεϊκή παρέμβαση, ωστόσο, δεν μειώνει τη σύνεση του Αχιλλέα. → στον Όμηρο ανθρώπινη ευθύνη και θεϊκή παρέμβαση συνυπάρχουν

---------------------------------------------------------------------------------------------------------------------------

**Διαχρονικά στοιχεία:**

1. Ο ισχυρός χρησιμοποιεί τη δύναμή του για την επίτευξη του στόχου του
2. Ο ανάξιος ηγέτης δεν εμπνέει τον λαό του
3. Η αχαριστία αποτελεί λάθος στάση
4. Η αυτοσυγκράτηση, η σύνεση και η λογική αποτελούν την σωστή επιλογή

---------------------------------------------------------------------------------------------------------------------------

**Ο Αχιλλέας μιλάει με υβριστικό τρόπο:**

1. Κατηγορεί τον αρχιστράτηγο ως θρασύδειλο
2. Τον κατηγορεί ως εκδικητικό
3. Δηλώνει ότι αποσύρεται από το πεδίο της μάχης
4. Προειδοποιεί ότι οι Αργείοι και ο Αγαμέμνονας θα τον αποζητήσουν

**Προοικονομία**

 Είναι η τακτοποίηση και η παρουσίαση των γεγονότων με τέτοιο τρόπο, ώστε τα μελλοντικά γεγονότα να προετοιμαστούν κατάλληλα και να έρθουν με φυσικό τρόπο.

Στα ομηρικά έπη γίνεται με δύο τρόπους:

1. Προαίσθηση ενός ήρωα για τη μελλοντική του τύχη
2. Προϊδεασμός ακροατή εκ μέρους του αφηγητή

στ. 241-245

**Μεσολάβηση Νέστορα:**

1. Όλα όσα συμβαίνουν θα χαροποιήσουν τους Τρώες
2. Αναφέρει το κύρος του, υπενθυμίζοντας πρόσωπα παλιότερης εποχής
3. Συμβουλεύει για ανακωχή

**Η παρέμβαση του Νέστορα θα φέρει συμβιβασμό;**

**---------------------------------------------------------------------------------------------------------------------------**

**Πώς λήγει η σύγκρουση;**

Ο Αχιλλέας αντιστέκεται στην αυθαίρετη θέληση του βασιλιά, όμως υποχωρεί και συμβιβάζεται μπροστά στη δύναμη του κατεστημένου, στην εξουσία του βασιλιά.

Εδώ παρατηρείται αντίθεση με την Οδύσσεια, όπου ο βασιλικός θεσμός παρουσιαζεται αποδυναμωμένος